ҚОНУНИ ҶУМҲУРИИ ТОҶИКИСТОН

ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ БЕХАТАРИИ ИНШООТҲОИ ГИДРОТЕХНИКӢ»

**Моддаи 1.** Ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ» аз 29 декабри соли 2010 (Ахбори Маҷлиси Олии Ҷумҳурии Тоҷикистон, с. 2010, № 12, қ.1, мод. 825) тағйиру иловаҳои зерин ворид карда шаванд:

1. Дар моддаи 1:

- дар сархати якум калимаҳои «хоҷагии қишлоқ» ба калимаи «кишоварзӣ» иваз карда шаванд;

- дар сархати дуюм калимаҳои «шахсони ҳуқуқие» ба калимаҳои «шахсони воқеӣ ва ҳуқуқие» иваз карда шаванд;

- сархатҳои ёздаҳум ва дувоздаҳум бо мазмуни зерин илова карда шаванд:

«- **ҷинсҳои таҳдоб** **(асос)** - ҷинсҳое, ки асоси иншооти гидротехникӣ аз онҳо таркиб ёфта, шароитҳои воқеии гидрогеологӣ, микроиқлимӣ ва хосиятҳои физикию техникии сатҳи поёнии иншооти мазкурро инъикос менамоянд;

- **объектҳои обӣ** – ҳавзи табиӣ ё сунъӣ, обрав ё объекти дигар, ки дар онҳо ҷамъшавии доимӣ ё муваққатии об шакл ва аломатҳои хоси реҷаи обӣ дорад;».

2. Аз матнимоддаи 2 калимаи «(Сарқонуни)» хориҷ карда шавад.

3. Дар моддаи 4:

- дар сархати сеюм калимаи «муқаррар» ба калимаи «муайян» иваз карда шавад;

- дар сархати чорум калимаҳои «муқаррар», «мақомоти ваколатдори давлатӣ» ва «мақомоти давлатӣ» мувофиқан ба калимаҳои «муайян», «мақоми ваколатдори давлатӣ» ва «мақоми давлатӣ» иваз карда шаванд.

4. Дар моддаи 5:

- номи модда дар таҳрири зерин ифода карда шавад:

**«Моддаи 5. Ваколатҳои мақоми давлатӣ дар соҳаи бехатарии иншоотҳои гидротехникӣ»;**

- дар матни модда калимаҳои «Салоҳиятҳои мақомоти давлатӣ» ба калимаҳои «Ваколатҳои мақоми давлатӣ» иваз карда шаванд;

- дар сархати чорум калимаҳои «иншоотҳои обӣ» ба калимаҳои «объектҳои обӣ» иваз карда шаванд;

- дар сархати панҷум калимаҳои «вайрон шудани» ба калимаҳои «риоя накардани» иваз карда шаванд;

- дар сархати ҳафтум калимаи «огоҳ» ба калимаҳои «сари вақт огоҳ» иваз карда шавад.».

5. Дар сархати чоруми қисми 1 моддаи 9 калимаҳои «иншоотҳои обӣ» ба калимаҳои «объектҳои обӣ» иваз карда шаванд.

6. Дар қисми 1 моддаи 11 калимаҳои «тибқи қоидаҳои моддаи мазкур» ба калимаҳои «тибқи талаботи ҳамин модда ва» иваз карда шаванд.

7. Дар моддаи 12:

- дар қисми 2 калимаи «Салоҳиятҳои» ба калимаи «Ваколатҳои» иваз карда шавад;

- дар қисми 5 калимаҳои «тибқи қоидаҳои» ба калимаҳои «бо тартиби» иваз карда шаванд.

8. Дар ном ва матни моддаи 15 калимаҳои «вайрон кардани» ба калимаҳои «риоя накардани» иваз карда шаванд.

9. Номи Боби 5 дар таҳрири зерин ифода карда шавад:

«**БОБИ 5. РИОЯ НАКАРДАНИ ТАЛАБОТ ОИД БА БЕХАТАРИИ ИНШООТҲОИ ГИДРОТЕХНИКӢ**»

10. Дар моддаи 18:

- ном ва матни модда дар таҳрири зерин ифода карда шавад:

**«Моддаи 18. Риоя накардани талабот оид ба бехатарии иншоотҳои гидротехникӣ**

Риоя накардани талабот оид ба бехатарии иншоотҳои гидротехникӣ аз инҳо иборат мебошанд:»;

- дар сархати чорум калимаҳои «вайрон кардани» ба калимаҳои «риоя накардани» иваз карда шаванд;

- ба сархати панҷум пас аз калимаи «таҳдоб» калимаи «(асос)» илова карда шавад.

11. Моддаи 19 дар таҳрири зерин ифода карда шавад:

**«Моддаи 19. Ҷавобгарӣ барои риоя накардани талаботи Қонуни мазкур**

Шахсони воқеӣ ва ҳуқуқӣ барои риоя накардани талаботи Қонуни мазкур бо тартиби муқаррарнамудаи қонунгузории Ҷумҳурии Тоҷикистон ба ҷавобгарӣ кашида мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2018, №1500**

**Қарори**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 11 октябри соли 2017, № 895**

**Қарори**

**Маҷлиси миллии**

**Маҷлиси Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ»-ро баррасӣ намуда, **қа­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­рор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи бехатарии иншоотҳои гидротехникӣ» ҷонибдорӣ карда шавад.

**Раиси Маҷлиси миллии**

**Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 21 декабри соли 2017, № 483**